פין וולפהארד

פין וולפהארד (באנגלית: Finn Wolfhard; נולד ב-23 בדצמבר 2002) הוא שחקן ומוזיקאי קנדי ממוצא יהודי. ידוע בשל גילום דמויותיהם של מייק וילר בסדרת המקור של נטפליקס "דברים מוזרים", של ריצ'י טוזייר בסרטים "זה" ו"זה: חלק 2", ושל טרבור ספנגלר בסרט "מכסחי השדים: החיים שאחרי".

ביוגרפיה
וולפהארד נולד בוונקובר, קולומביה הבריטית שבקנדה, למשפחה קתולית, אך הוא מתאר את אמו כ"חצי-יהודייה" על פי בדיקה גנטית. אביו, אריק וולפהרד, הוא חוקר העוסק בתביעות הנוגעות לבעלויות ילידים על קרקעות. אחיו הבכור ניק וולפהארד אף הוא שחקן ומוזיקאי.

 קריירה 
משחק
וולפהארד הופיע לראשונה בטלוויזיה בתפקידי אורח בסדרות כזוראן ב"המאה" וכג'ורדי פינסקי ב"על טבעי".

בשנת 2016, וולפהארד לוהק לדמותו של מייקל "מייק" וילר בסדרת האימה ומדע בדיוני של נטפליקס, "דברים מוזרים". וולפהארד נבחן לתפקיד באמצעות וידאו לאחר שראה שמתקיימים אודישנים פתוחים. וולפהארד, יחד עם חבריו לצוות השחקנים, זכה בפרס גילדת שחקני המסך בקטגוריית "אנסמבל השחקנים הטוב ביותר בסדרת דרמה". בנוסף, וולפהארד הופיע בתוכנית "ליפסינק באטל" בפרק בו התארחו כוכבי "דברים מוזרים".

בשנת 2017, וולפהארד הופיע לראשונה על מסכי הקולנוע בדמותו של ריצ'י טוזייר ב"זה", עיבוד מחודש לספרו של סטיבן קינג באותו השם, שיצא לאקרנים ב-8 בספטמבר 2017. ליהוקו של וולפהארד גם ל"דברים מוזרים" וגם ל"זה", ששניהם מתרחשים בשנות ה-80, היה צירוף מקרים. על פי וולפהארד, הוא לוהק לראשונה כריצ'י כשהבמאי קארי פוקאנגה היה אחראי על מלאכת הבימוי והכתיבה, אך כשפוקאנגה עזב את הפרויקט בעקבות חילוקי דעות יצירתיים, הוא עזב את התפקיד והתאפשר לו לשחק גם ב"דברים מוזרים". לאחר שהבמאי אנדרס מוסקייטי נבחר לביים את הפרויקט, וולפהארד היה צריך להיבחן מחדש לדמותו של ריצ'י. וולפהארד עתיד לחזור לגלם את דמותו של ריצ'י הצעיר בפלאשבקים בסרט ההמשך, "זה: חלק 2".

ב-9 בינואר 2018 חתם וולפהארד עם סוכנות כישרונות, CAA. זמן קצר לאחר מכן הצטרף לצוות השחקנים של הסרט "החוחית" , עיבוד לרומן זוכה פרס הפוליצר של דונה טארט באותו השם, כדמותו הצעירה של בוריס פאבליקובסקי, סטודנט אוקראיני בעל משיכה לצרות. ג'ון קראולי, במאי הסרט, שיבח את ליהוקו של וולפהארד, וכינה אותו "ממש מיוחד", שכן וולפהארד לא היה בחירתו הראשונה לתפקיד, והוא רצה ללהק שחקן רוסי צעיר אותנטי לתפקיד, אך וולפהארד נבחן לתפקיד והדהים את הבמאי עם מבטא רוסי כמעט מושלם. ב-5 ביוני 2018 הוכרז שוולפהארד לוהק לסרט האנימציה "משפחת אדמס", שעלה לאקרנים ב-11 באוקטובר 2019, וידבב את דמותו של פאגסלי אדמס.

ב-1 במרץ 2019 הוכרז כי וולפהארד וקארי קון מנהלים משא ומתן על כיכוב בסרט "מכסחי השדים: החיים שאחרי" שיביים הבמאי ג'ייסון רייטמן, כשקון תגלם אם חד-הורית, ווולפהארד יגלם את בנה. ליהוקו של וולפהארד לתפקיד אושר רשמית ב-29 במרץ 2019 על ידי רייטמן באמצעות המדיה החברתית, יחד עם קון ומקנה גרייס.

מוזיקה
בשנת 2017, וולפהארד הקים את להקת הרוק "Calpurnia", שם שימש כגיטריסט וכסולן הראשי, וכותב השירים. עד שהפסיקה את פעילותה בנובמבר 2019, הלהקה הייתה חתומה בחברת רויאל מאונטן רקורדס בארצות הברית ובקנדה, ובחברת טראנסגרסיב רקורדס וחברת הבת שלה, "paradYse" באירופה ובבריטניה.

מספר שבועות לאחר מכן, הוכרז כי להקתו החדשה של וולפהארד, "The Aubreys", עם המתופף מלקולם קרייג, תבצע שיר בפסקול סרטו "The Turning" (2020).

הלהקה הוציאו את סינגל הבכורה שלהם, "Loved One" ב-10 במרץ 2020, ואת מיני-אלובום הבכורה שלהם, "Soda & Pie", דרך חברת ההפצה AWAL, ב-13 במרץ 2020. הסינגל הבא שלהם, "Smoke Bomb" שוחרר ב-17 באוגוסט 2020. בהמשך, הם הוציאו סינגל משותף עם ההרכב המוזיקלי "Lunar Vacation", "No Offerings" אשר שוחרר ב-12 בינואר 2021. הסינגל הבא שלהם "Sand in My Bed" שוחרר ב-14 בפברואר 2021.

ה-Aubreys הוציאו את הסינגל שלהם "Karaoke Alone" ב-10 בספטמבר 2021 מאלבום הבכורה של הקבוצה, "Karaoke Alone", שיצא ב-5 בנובמבר 2021.

 בימוי 
בשנת 2020 ביים את הסרט הקצר "משמרות לילה" . בסרט שיחק בילי בריק בתפקיד ראשי. הסרט הוצג בפסטיבל הסרטים בקלגרי. באוגוסט 2024 פורסם כי סרט הבכורה בבימוים של וולפהארד ובריק בשם "Hell of a Summer" נמכר להפצה בארצות הברית לחברת Neon, שמתכננת להפיץ את הסרט בבתי הקולנוע בשנת 2025. הסרט הוא קומדיית אימה והוקרן לראשונה בפסטיבל הסרטים הבין-לאומי בטורונטו בשנת 2023. וולפהארד ובריק הם גם התסריטאים וגם השחקנים בסרט. עלילת הסרט עוסקת במדריכים במחנה קיץ הנקרא "Camp Pineway", שמכינים את המקום לפני הגעת הילדים למחנה, כשרוצח במסכה מתחיל להרוג את הצוות.

פילמוגרפיה
סרטים
 שנה סרט תפקיד הערה 2017 זה ריצ'י טוזייר 2018 חיי כלב  טיילר Howard Lovecraft and the Kingdom of Madness הרברט ווסט דיבוב 2019 זה: חלק 2 ריצ'י טוזייר, בצעירותו החוחית (אנ') בוריס, בצעירותו משפחת אדמס פאגסלי אדמס דיבוב 2020 טבעת החנק מיילסNight Shiftsסרט קצר; במאי ותסריטאי2021 מכסחי השדים: החיים שאחרי טרבור ספנגלרעזרא2022גיירמו דל טורו מציג: פינוקיולוצ'יניולודיבוב2023כשתסיים להציל את העולםזיגיHell of A Summerכריסגם במאי, תסריטאי ומפיק2024מכסחי השדים: אימפריה קפואהטרבור שפנגלר2025האגדה של אוצ'י (אנ')פטרוTBASNL 1975

טלוויזיה
 שנה סדרה תפקיד הערה 2014 המאה זוראן פרק: "Many Happy Returns" 2015 על טבעי ג'ורדי פינסקיפרק: "Thin Lizzie" 2016–2025 דברים מוזרים מייק וילר תפקיד ראשי (5 עונות) 2019–2021 כרמן סנדייגו פלייר דיבוב; 32 פרקים2020Smiling Friendsבליבלידיבוב; פרק: "Desmond's Big Day Out"JJ Villard's Fairy Talesבויפונזלדיבוב; פרק: "Boypunzel"Home Movie: The Princess Brideאיניגו מונטויהדיבוב; פרק: "Chapter Four: Battle Of The Wits"2021דאנקנווילג'רמי / נורמןדיבוב; פרק: "Das Banana Boot"2023סקוט פילגרים הולך על זהסקוט פילגרים בצעירותודיבוב; פרק: "Ramona Rents a Video"

וידאו קליפים
 שנה מבצע השיר הערה 2012FactsRetro Oceans 2013Hey Ocean! Change 2014 פאפ Guilt Trip מגלם את דמותו של סטפן באבקוק הצעיר 2016Sleep In the Heat 2017Spendtime PalaceSonora שיתוף פעולה בבימוי 2018Ninja Sex Party Danny Don't You Know גילום דמותו של דן סקסבאנג הצעיר 2019 ויזרTake on Me גילום דמותו של ריברס קומו הצעיר (עם להקת "Calpurnia")

קישורים חיצוניים

הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מוזיקאים קנדים
קטגוריה:זמרי רוק קנדים
קטגוריה:זמרי פולק רוק
קטגוריה:גיטריסטי רוק
קטגוריה:פורבס 30Under30
קטגוריה:קנדים ממוצא גרמני
קטגוריה:קנדים ממוצא צרפתי
קטגוריה:זוכי פרס סאטורן לשחקן צעיר בקולנוע
קטגוריה:קנדים שנולדו ב-2002